Neferirkare Kakai

Neferirkare Kakai  (myös Neferirkara)  oli Egyptin faarao;  viidennen dynastian  hallitsija. Hän oli vallassa 2487 eaa. - 2477 eaa. Hänen äitinsä oli kuningatar Khentakaus I, veljensä edellinen faarao Sahure ja isänsä luultavasti tätä edellinen faarao Userkaf. 

Nimi Neferirkare merkitsee "kaunis on Ren sielu". Neferirkare Kakaille Abusiriin rakennetun pyramidin suuresta koosta voidaan päätellä, että hän on ollut tärkeä hallitsija, mutta yksityiskohtia hänen elämästään tiedetään kovin vähän.

 Lähteet 

Luokka:Egyptin faaraot
Luokka:Ennen ajanlaskun alkua syntyneet
Luokka:Ennen ajanlaskun alkua kuolleet